****

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKI NAČELNIK**

**KLASA: 372-03/20-03/6**

**URBROJ: 2123-05-03-20-6**

**U Šandrovcu, 07.09.2020.**

 Temeljem članka 6. Zakona o zakupu i kupoprodaji poslovnog prostora (“Narodne novine” br. 125/11, 64/15, 112/18), i članka 14. st.1. Odluke o zakupu poslovnih prostora u vlasništvu Općine Šandrovac („Općinski glasnik Općine Šandrovac“ br. 2/2015.), nakon provedenog postupka javnog natječaja za davanje u zakup poslovnog prostora u vlasništvu općine Šandrovac (KLASA: 372-03/20-03/6, URBROJ: 2123-05-03-20-1 od 20.08.2020.) koji je dana 21.08.2020. objavljen na web stranici [www.sandrovac](http://www.sandrovac), a obavijest o raspisanom natječaju u „Bjelovarskom listu“ od 24.08.2020. godine, Općinski načelnik Općine Šandrovac dana 07.09.2020. godine donio je sljedeću

**O D L U K U**

**o prihvatu ponude i sklapanju**

**ugovora o zakupu poslovnog prostora**

1. Ovom Odlukom prihvaća se najpovoljnija ponuda tvrtke Ekostar d.o.o., Višnjevac 48, 43226 Veliko Trojstvo, OIB: 93814318816 za zakup poslovnog prostora u vlasništvu Općine Šandrovac na adresi Bjelovarska 35, 43227 Šandrovac, skladišna hala površine 1.400m2 izgrađena na k.č.br.1524, zk.ul.broj 1505, k.o. Šandrovac, za mjesečnu zakupninu u iznosu od 6.300,00 kuna odnosno 4,50 kuna po m2.

2. Sa najpovoljnijim ponuditeljem, zaključiti će se ugovor o zakupu poslovnog prostora u vlasništvu Općine Šandrovac na rok od 5 godina.

 3. Ugovor o zakupu poslovnog prostora u vlasništvu općine Šandrovac iz članka 1. ove Odluke zaključit će općinski načelnik Općine Šandrovac u pismenom obliku, u obliku solemnizirane isprave sukladno odredbi članka 4. stavka 3. Zakona o zakupu i kupoprodaji poslovnog prostora, a u roku od 30 dana od dana stupanja na snagu ove Odluke.

4. Ugovor o zakupu poslovnog prostora pripremit će JUO općine Šandrovac, dok će zapisnik o stanju i primopredaji poslovnog prostora sastaviti stranke, sukladno ovoj Odluci i zakonskim propisima.

5. Ova Odluka stupa na snagu osmog dana od dana donošenja, a objaviti će se na web stranici općine Šandrovac www.sandrovac.hr.

**O b r a z l o ž e nj e**

Općinski načelnik Općine Šandrovac temeljem ovlaštenja iz članka 6. Zakona o zakupu i kupoprodaji poslovnog prostora (“Narodne novine” br. 125/11, 64/15, 112/18) i članka 4. stavak 2. Odluke o zakupu poslovnih prostora u vlasništvu Općine Šandrovac („Općinski glasnik Općine Šandrovac“ br. 2/2015) donio je Odluku o raspisivanju natječaja za davanje u zakup poslovnog prostora u vlasništvu općine Šandrovac (KLASA: 372-03/20-03/6, URBROJ: 2123-05-03-20-1 od 20.08.2020.) za zakup: 1. poslovnog prostora u vlasništvu Općine Šandrovac, na adresi Bjelovarska 35, 43227 Šandrovac, Upravna zgrada sa radionicom površine 1634 m2 izgrađena na k.č.br.1524, zk.ul.broj 1505, k.o. Šandrovac, 2. poslovnog prostora u vlasništvu Općine Šandrovac, na adresi Bjelovarska 35, 43227 Šandrovac, skladište jelki i žice površine 520m2 izgrađena na k.č.br.1524, zk.ul.broj 1505, k.o. Šandrovac, 3. poslovnog prostora u vlasništvu Općine Šandrovac, na adresi Bjelovarska 35, 43227 Šandrovac, skladišna hala površine 1.400m2 izgrađena na k.č.br.1524, zk.ul.broj 1505, k.o. Šandrovac.

Poslovni prostori daju se na rok zakupa do 5 godina.

Poslovni prostor pod 1., 2 . i 3. namijenjen je za obavljanje proizvodne djelatnosti.

Početni (mjesečni) iznos zakupnine za prostor pod 1., 2. i 3. iznosi 4,00 kune po m2.

Javni natječaj objavljen je u cijelosti na web stranici općine Šandrovac [www.sandrovac.hr](http://www.sandrovac.hr) dana 21.08.2020., a obavijest o objavi natječaja u Bjelovarskom listu od 24.08.2020. godine.  Po raspisanom i objavljenom javnom natječaju u predviđenom roku za podnošenje ponuda (od 24.08. do 02.09.2020.g. do 15,00 sati) na javni natječaj pristigla je jedna ponuda za zakup skladišne hale površine 1.400m2 izgrađena na k.č.br.1524, zk.ul.broj 1505, k.o. Šandrovac i to ponuda tvrtke:

|  |  |  |  |  |
| --- | --- | --- | --- | --- |
| **Redni broj** | **Naziv, sjedište i adresa ponuditelja** | **Datum zaprimanja****ponuda** | **Vrijeme****zaprimanja****ponuda** | **Klasa Urbroj** |
| 1. | Ekostar d.o.o., Višnjevac 48, 43226 Veliko Trojstvo, OIB: 93814318816 | 02.09.2020.  | 10,32h | **KLASA: 372-03/20-03/6****URBROJ: 2123-05-03-20-4** |
| **ZAKLJUČENO SA REDNIM BROJEM : 1** |

Povjerenstvo za provođenje postupka zakupa poslovnog prostora javno je otvorilo ponudu pristiglu u zatvorenoj omotnici dana 4. rujna 2020. godine u 14,00 sati u prostoriji vijećnice Općine Šandrovac, te je zapisnikom utvrdilo visinu ponude. Prisutnih nije bilo. Primjedbi na postupak otvaranja ponuda nije bilo. Nakon provedenog postupka otvaranja i ocjene ponuda, općinski načelnik Općine Šandrovac ovom Odlukom prihvatio je ponudu tvrtke Ekostar d.o.o., Višnjevac 48, 43226 Veliko Trojstvo, OIB: 93814318816 te dodijelio u zakup na vrijeme od 5. godina poslovni prostor u vlasništvu Općine Šandrovac, na adresi Bjelovarska 35, 43227 Šandrovac, skladišna hala površine 1.400m2 izgrađena na k.č.br.1524, zk.ul.broj 1505, k.o. Šandrovac s obzirom da je na natječaj za zakup navedenog prostora pristigla jedna ponuda, koja ispunjava sve uvjete iz natječaja, a sadrži i zakupninu u iznosu od 6.300,00 kuna odnosno 4,50 kn po m2.

Ugovor o zakupu sklopiti će općinski načelnik Općine Šandrovac u pismenom obliku i obliku solemnizirane isprave kod javnog bilježnika temeljem odredbe članka 4. stavak 2. Zakona o zakupu i kupoprodaji poslovnog prostora na rok od 5. godina, nakon čega će se sastaviti zapisnik o stanju i primopredaji poslovnog prostora, sukladno ovoj Odluci i zakonskim propisima. Slijedom svega naprijed navedenog, donesena je odluka kao u izreci.

 Općinski načelnik Općine Šandrovac

 *Josip Dekalić*

**Dostaviti:**

1. Ekostar d.o.o., Višnjevac 48, 43226 Veliko Trojstvo, OIB: 93814318816

2. Računovodstvo Općine Šandrovac

3. Pismohrana